**Retningslinjer for kjøp av skoletilbud ved SMI-skolen f.o.m 01.08.2019**

**Kriterier**

Gjelder for elever hvor helsetilstanden er av en slik alvorlig karakter at det er til hinder for opplæring.

Eleven må være pasient ved SSHF.

**Forhåndsdrøfting**

Eleven, hjemkommune (oppvekst), skole og PPT definerer behov for et skoletilbud på SMI-skolen. Avdelingsleder ved SMI-skolen, elevens hjemkommune og behandler deltar i forhåndsdrøftingen.

**Informasjons- og drøftingsmøte**

Aktuelle deltakere:

Elev/foresatte, hjemmeskole, elevens PPT, Spesialisthelsetjenesten, SMI-skolen, PPT for fylkeskommunen og andre hjelpeinstanser.

Agenda:

Utveksling av informasjon om eleven:

- Dokumentasjon og informasjon om tidligere skolegang

- Vurderinger, karakterer, kartlegginger

- Tidligere og nåværende tiltak

- Særskilte forhold (helse, rus, vold, kriminalitet, seksualisert adferd, krenkende adferd)

Behov for ROS-analyse?

Beskrivelse av ønsket tilbud ved SMI-skolen:

- Omfang (Hele eller deler av opplæringen)

- Innhold

- Organisering

- Tidsramme

- Styrking/Sikkerhetstiltak hvis nødvendig

- Observasjon/veiledning

- Samarbeidsplan

**Avklaring og avtale**

- SMI-skolen avklarer relevant og mulig skoletilbud og gir tilbakemelding til hjemmekommune.

- Sakkyndig vurdering skrives av PPT i kommunen og følges opp under oppholdet.

- Enkeltvedtak om spesialundervisning og skoletilbud på SMI-skolen fattes av hjemmekommunen. Dette gjelder også eventuelt fritak for deler av opplæringsingsplikten.

- Hjemmekommunen gir garanti om refusjon ihht avtalt skoletilbud/enkeltvedtak. Refusjonen følger gjeldende interkommunale satser og innkreves halvårlig av SMI-skolen.

- Forpliktende samarbeid avtales.

- SMI-skolen utarbeider IOP og skriver halvårlige rapporter, evt sluttrapport.

- Fraværsoversikt og standpunktkarakterer oversendes til hjemmeskolen.

- Eksamen kan avholdes på SMI-skolen etter nærmere avtale.